**ДРЖАВНО ВЕЋЕ ТУЖИЛАЦА** на основу чл. 78. и 79. Закона о јавном тужилаштву („Службени гласник РС”, бр. 116/08, 104/09, 101/10, 78/11 – др. закон, 101/11, 38/12 – одлука УС, 121/12, 101/13, 111/14 – одлука УС, 117/14, 106/15, 63/16 – одлука УС), чл. 49. и 50. Пословника о раду Државног већа тужилаца („Службени гласник РС”, бр. 29/17, 46/17), оглашава избор за заменике јавних тужилаца у јавним тужилаштвима у Републици Србији и то за:

**I**

 **Назив јавног тужилаштва** **Број места**

 Тужилаштво за ратне злочине2

**II**

 Више јавно тужилаштво у Београду 2

 Више јавно тужилаштво у Чачку 1

**III**

|  |  |
| --- | --- |
| Прво основно јавно тужилаштво у Београду | 6 |
| Друго основно јавно тужилаштво у Београду | 3 |
| Треће основно јавно тужилаштво у Београду | 3 |
| Основно јавно тужилаштво у Обреновцу | 1 |
| Основно јавно тужилаштво у Младеновцу | 1 |
| Основно јавно тужилаштво у Панчеву | 1 |
| Основно јавно тужилаштво у Великој Плани | 2 |
| Основно јавно тужилаштво у Ваљеву | 1 |
| Основно јавно тужилаштво у Смедереву | 1 |
| Основно јавно тужилаштво у Новом СадуОсновно јавно тужилаштво у ЗрењанинуОсновно јавно тужилаштво у Сремској МитровициОсновно јавно тужилаштво у БечејуОсновно јавно тужилаштво у ШапцуОсновно јавно тужилаштво у СуботициОсновно јавно тужилаштво у СомборуОсновно јавно тужилаштво у Старој ПазовиОсновно јавно тужилаштво у КрушевцуОсновно јавно тужилаштво у КраљевуОсновно јавно тужилаштво у АранђеловцуОсновно јавно тужилаштво у ДеспотовцуОсновно јавно тужилаштво у ПожегиОсновно јавно тужилаштво у ПожаревцуОсновно јавно тужилаштво у Новом ПазаруОсновно јавно тужилаштво у НишуОсновно јавно тужилаштво у АлексинцуОсновно јавно тужилаштво у Владичином ХануОсновно јавно тужилаштво у ЛесковцуОсновно јавно тужилаштво у ЛебануОсновно јавно тужилаштво у БоруОсновно јавно тужилаштво у ПиротуОсновно јавно тужилаштво у Прокупљу | 12113121211112231111121 |

Позивају се заинтересовани кандидати који испуњавају услове прописане Законом о јавном тужилаштву да поднесу пријаву. У пријави на оглас обавезно се наводи назив једног или више јавних тужилаштава за који се пријава подноси. У пријави на оглас потребно је да сви кандидати доставе потпуну личну и радну биографију, на формулару који је објављен на интернет презентацији Већа.

Кандидат који је носилац јавнотужилачке функције не подноси доказе о испуњености услова за избор.

Кандидати који нису носиоци јавнотужилачке функције достављају и оверену копију дипломе о завршеном акредитованом Правном факултету са називом „дипломирани правник“, оверену копију уверења о положеном правосудном испиту, уверење о држављанству Републике Србије, извештај из казнене евиденције, уверење о здравственој способности, изјаву подносиоца о томе да ли му је престао радни однос због теже повреде дужности из радног односа у државном органу, потврду о радном искуству у правној струци после положеног правосудног испита, лична и радна биографија са навођењем података о завршеним специјалистичким академским, мастер академским, магистарским или докторским студијама; податке о објављеним стручним и научним радовима из области правне струке и науке; податке о познавању језика националних мањина; опционо податке о националној припадности уколико конкурише за неко од јавних тужилаштава где се примењује члан 60. овог пословника, као и друге податке од значаја за одлучивање.

Рок за подношење пријава је 15 дана од дана објављивања огласа у „Службеном гласнику Републике Србије”.

Неблаговремене и непотпуне пријаве комисија одбацује закључком.

Пријаве се подносе Државном већу тужилаца, Београд, Ресавска 42, са назнаком: „Оглас за избор заменика јавних тужилаца”.

А број 736/17

У Београду, 18. септембра 2017. године

 **ПРЕДСЕДНИК**

 **ДРЖАВНОГ ВЕЋА ТУЖИЛАЦА**

 Загорка Доловац, с.р.